open-index/open-wikipedia-markdown huggingface dataset:
Perjanjian Burney

**Perjanjian Burney** adalah satu perjanjian ditandatangani antara Siam dan Pihak British pada 1826. Ia mengakui tuntutan Siam keatas empat negeri Melayu utara iaitu Kedah, Kelantan, Perlis dan Terengganu. Perjanjian ini selanjutnya menjamin pemilikan Pulau Pinang bagi British dan memberikan hak kepada British untuk berdagang di Kelantan dan Terengganu tanpa ganguan Siam. Keempat-empat negeri Melayu tidak diwakili dalam rundingan perjanjian ini.

Pada tahun 1909, pihak dalam perjanjian tersebut menandatangani satu perjanjian baru yang menggantikan perjanjian 1826. Perjanjian 1909, dikenali sebagai Perjanjian Inggeris-Siam 1909, atau juga sebagai Perjanjian Bangkok 1909, memindahkan keempat-empat negeri Melayu daripada Siam menjadi wilayah British.

## Latar belakang
Pengaruh Siam di negeri-negeri Melayu Utara membimbangkan British kerana perkembangan ini menjejaskan pendudukannya di Pulau Pinang serta kepentingan British di Tanah Melayu. Akibatnya pada Disember 1825, Kapten Henry Burney telah dihantar oleh Robert Fullerton bagi mengadakan rundingan dan membuat perjanjian dengan Siam. Henry Burney telah diarah berbincang mengenai hubungan perdagangan dan persahabatan Siam dengan British, kepentingan British di Tanah Melayu mengenai perdagangan, masalah pembahagian Takhta Sultan Ahmad Tajuddin dan soal kemerdekaan Perak dan Selangor. Selepas berada di Siam selama 6 bulan, Henry Burney berjaya mengadakan perjanjian pada 18 Jun 1826.

## Butir perjanjian
# Pedagang-pedagang British dibenarkan berdagang di Bangkok dan dikenakan cukai yang berpatutan;
# Mengenai Kedah:-
#* Kedah kekal penuh sebagai tanah jajahan Siam;
#* Sultan Kedah tidak dibenarkan tinggal di Pulau Pinang, Seberang Perai, Perak, Selangor atau Burma;
#* British bertanggungjawab menghalang Sultan Kedah dan pengikutnya menyerang Siam dan wilayah-wilayahnya;
#* British dibenarkan berdagang di Kedah tetapi tidak dibenarkan mengambil bahagian dalam hal pentadbiran;
#* Siam mengiktiraf pendudukan British di Pulau Pinang dan Seberang Perai
# Mengenai Perak:-
#* Siam mengiktiraf kemerdekaan Perak dan Selangor;
#* British dibenarkan berdagang di Perak tetapi tidak boleh campur tangan dalam hal ehwal pentadbiran
#* Siam dibenar menghantar perwakilan antara 40-50 orang ke Perak tetapi tidak boleh menyerang, mengancam dan mencabul Perak;
#* British bertanggungjawab menghalang Selangor menyerang Perak
#* Mengenai hantaran Bunga Emas dan lain-lain hantaran ke Siam, Perak diberi kebebasan sama ada mahu menghantar atau tidak. Sekiranya Perak setuju menghantar British tidak ada kuasa menghalang.
# Mengenai Kelantan dan Terengganu:-
#* Siam berjanji tidak mengganggu Perdagangan British di Kelantan atau Terengganu;
#* British boleh berdagang di Terengganu tetapi tidak boleh campur tangan dalam hal pentadbiran;
#* Kelantan dan Terengganu akan terus menghantar ufti berupa bunga emas pada tiap-tiap 3 tahun sekali
Pilihan raya umum Malaysia 1990

**Pilihan raya umum Malaysia 1990** merupakan pilihan raya umum yang ke-8 di Malaysia, dan pilihan raya umum yang ketiga sejak Mahathir Mohamad menjadi Perdana Menteri. Pilihan raya ini juga merupakan kali buat pertama "'UMNO Baru'" bertanding dalam pilihan raya umum.

Selepas pemilihan Pertubuhan Kebangsaan Melayu Bersatu (UMNO) pada tahun 1987, UMNO telah berpecah kepada dua kumpulan, iaitu Pasukan A yang diketuai oleh Dr Mahathir di bawah UMNO Baru dan Pasukan B yang diketuai oleh Tengku Razaleigh Hamzah di bawah parti Semangat 46 (sila lihat Krisis Perlembagaan Malaysia 1988). Semangat 46 kemudian menubuhkan sebuah parti campuran dengan Parti Islam Se-Malaysia (PAS) untuk bertanding dengan UMNO Baru.

## Keputusan pilihan raya
Sebagaimana yang dijangka, parti campuran Barisan Nasional mengekalkan majoritinya dalam parlimen dan oleh itu, memeliharakan genggamannya terhadap jawatan Perdana Menteri serta membentuk kerajaan. 

Dengan kemenangan 127 kerusi daripada 180 kerusi dalam Dewan Rakyat, ini merupakan 70.6% daripada jumlah kerusi, dan merupakan satu penurunan sebanyak 2.4% berbanding pilihan raya yang terakhir; bilangan undi sebanyak 53.4% merupakan satu pengurangan sebanyak 7.8%. Bagaimanapun, ini adalah satu pencapaian yang hebat, memandangkan perpecahan UMNO. Namun UMNO-BN hilang kuasa di Kelantan di tangan PAS-Angkatan Perpaduan Ummah dan Sabah ditangan Parti Bersatu Sabah (PBS)

Walaupun parti-parti pembangkang pada keseluruhannya memperoleh 46.6% daripada jumlah undi, mereka hanya memenangi 53 kerusi yang tinggal, iaitu 29.5% daripada kerusi-kerusi Dewan Rakyat. Berdasarkan keputusan parti pembangkang masing-masing, Lim Kit Siang daripada Parti Tindakan Demokratik (DAP) mengekalkan jawatannya sebagai ketua pembangkang dalam Parlimen. Namun bilangan kerusi Parlimen yang dimenangi BN itu telah menunjukkan kemerosotan yang cukup ketara. BN telah mengalami kekalahan mutlak di Kelantan.

Sementara di Dewan Undangan Negeri (DUN) Pulau Pinang telah menunjukkan penguasaan Parti Demokratik (DAP) yang menguasai 14 daripada 35 kerusi. Pertubuhan Kebangsaan Melayu Bersatu (UMNO) memenangi 12 buah kerusi dan Gerakan sebanyak 9 buah kerusi sementara MCA gagal memenangi sebarang kerusi. Pengaruh besar Dato' Seri Anwar Ibrahim di Pulau Pinang telah menyekat DAP daripada mendapat sokongan lebih ramai orang Cina untuk membentuk kerajaan negeri.

## Lihat juga
*Pilihan raya umum Malaysia
*Pilihan Raya Umum Malaysia 1995
*Proses Pilihan Raya di Malaysia
*Politik Malaysia

## Nota


## Rujukan
* Arah Aliran Malaysia: Penilaian Pilihan Raya (PDF) &ndash; satu himpunan kerta kertas 62-halaman daripada Institut Penyelidikan Asia Tenggara selepas pilihan raya 1999.
Pilihan raya umum Malaysia 1995

**Pilihan Raya Umum Malaysia 1995** merupakan pilihan raya umum yang ke-9 di Malaysia, dan pilihan raya umum yang keempat sejak Mahathir Mohamad menjadi Perdana Menteri.

Pilihan raya ini merupakan pilihan raya pertama selepas persempadanan semula kawasan pilihan raya pada 1994.

## Keputusan pilihan raya
Sebagaimana yang dijangka, parti campuran Barisan Nasional mengekalkan majoritinya dalam parlimen dan oleh itu, memeliharakan genggamannya terhadap jawatan Perdana Menteri serta membentuk kerajaan. 

Dengan kemenangan 162 kerusi daripada 192 kerusi dalam Dewan Rakyat, ini merupakan 84.4% daripada jumlah kerusi, dan merupakan satu kenaikan sebanyak 19.6% berbanding pilihan raya yang terakhir; bilangan undi sebanyak 65.2% merupakan satu kenaikan sebanyak 22.0%. Ini adalah satu perbaikan yang amat besar bagi kerajaan Dr. Mahathir.

Parti-parti pembangkang pada keseluruhannya memperoleh 34.8% daripada jumlah undi, dengan 30 kerusi yang tinggal, iaitu 15.6% daripada kerusi-kerusi Dewan Rakyat. Jumlah undinya merupakan rekod yang terendah dalam pilihan raya ini sejak kemerdekaan, berbanding rekod yang lama sebanyak 39.3%. Bagaimanapun, perwakilan parti-parti pembangkang dalam Dewan Rakyat bukannya rekod yang terendah sejak kemerdekaan, tetapi rekod yang ketiga terendah. Berdasarkan keputusan parti pembangkang masing-masing, Lim Kit Siang daripada Parti Tindakan Demokratik (DAP) mengekalkan jawatannya sebagai ketua pembangkang dalam Parlimen.

## Lihat juga
*Pilihan Raya Umum Malaysia
*Pilihan Raya Umum Malaysia 1999
*Proses Pilihan Raya di Malaysia
*Politik Malaysia

## Rujukan

## Pautan luar
* Arah Aliran Malaysia: Penilaian Pilihan Raya (PDF) &ndash; satu himpunan kerta kertas 62-halaman daripada Institut Penyelidikan Asia Tenggara selepas pilihan raya 1999.
Pilihan raya umum Malaysia 1982

**Pilihan Raya Umum Malaysia 1982** merupakan pilihan raya umum yang ke-6 di Malaysia, dan pilihan raya umum yang pertama sejak Mahathir Mohamad menjadi Perdana Menteri. Sebagaimana yang dijangka, parti campuran Barisan Nasional mengekalkan majoritinya dalam parlimen dan oleh itu, memeliharakan genggamannya terhadap jawatan Perdana Menteri serta membentuk kerajaan.

## Keputusan pilihan raya
Dengan kemenangan 132 kerusi daripada 154 kerusi dalam Dewan Rakyat, ini merupakan 85.7% daripada jumlah kerusi, dan merupakan pencapaian yang kedua tertinggi sejak kemerdekaan ketika itu. Pencapaian tertinggi adalah pada tahun 1974 semasa Abdul Razak Hussein merupakan Perdana Menteri dan ini mungkin disebabkan keinginan rakyat untuk keamanan dan kestabilan selepas kejadian Peristiwa 13 Mei pada tahun 1969.

Walaupun parti-parti pembangkang pada keseluruhannya memperoleh 39.5% daripada jumlah undi, mereka hanya memenangi 22 kerusi yang tinggal. Berdasarkan keputusan parti pembangkang masing-masing, Lim Kit Siang daripada Parti Tindakan Demokratik (DAP) mengekalkan jawatannya sebagai ketua pembangkang dalam Parlimen.

## Lihat juga
*Pilihan Raya Umum Malaysia
*Pilihan Raya Umum Malaysia 1986
*Proses Pilihan Raya di Malaysia
*Politik Malaysia

## Rujukan
* Arah Aliran Malaysia: Penilaian Pilihan Raya (PDF) &ndash; satu himpunan kerta kertas 62-halaman daripada Institut Penyelidikan Asia Tenggara selepas pilihan raya 1999.
Fouad Siniora

**Fouad Siniora** (bahasa Arab: فؤاد السنيورة) merupakan bekas Perdana Menteri Lubnan dari 2005 hingga 2009. Beliau dilahirlan dalam keluarga Islam Sunnah di Sidon pada 1943.

## Awal hidup
Graduan jurusan pertadbiran perniagaan dari Universiti Amerika Beirut. **Fouad Siniora** adalah Menteri Kewangan selepas era Perang Lubnan. Selepas bekerja dengan Citibank  dan mengajar di Beirut 1970-an , Fouad Siniora  bekerja dengan Bank Pusat Lubnan sebagai jawatankuasa audit. Kemudian diajar oleh Rafik Hariri pada 1982 untuk membangunkan Empayar perniagaan Rafik Hariri.

## Politik
Fouad Siniora banyak terlibat dalam kewangan antarabangsa dan amat menyokong perdagangan bebas. Merupakan penasihat utama Rafik Hariri terutama dalam soal-soal kewangan. Dari 1992 - 1998 menjadi Menteri Kewangan  dan sekali lagi dari 2000 - 2004 .

Fouad Siniora merupakan perancang Persidangan Paris II pada November 2002 sehingga Lubnan mendapat  US$2.6 bilion. Dia dituduh rasuah dan menyeleweng selepas Rafik Hariri keluar 1998. Semuanya berpunca dari pertikaian Rafik Hariri dengan Presiden Emile Lahoud. Kemudian Parlimen membersihkan semua tuduhan ke atasnya  pada 2003.

Pada 2002, beliau menamatkan kebanyakan cukai duti eksport dan import bagi merancakkan ekonomi Lubnan.

Selepas kemenangan barisan anti-Syria di pilihan raya Parlimen  pada Mei dan Jun 2005, Fouad Siniora , Presiden Emile Lahoud membenarkannya membentuk kerajaan yang baru pada 30 Jun 2005.

Beliau meletak jawatan dari menjadi pengerusi Kumpulan Bank Méditerranée (Bank ini dikuasai oleh keluarga Rafik Hariri).

Selepas berunding dengan Presiden dan pelbagai parti politik, Fouad Siniora membentuk kerajaan pada 19 Julai 2005. Ini adalah kerajaan pertama selepas Syria berundur dari Lubnan dan kerajaan pertama memasukkan Hizbullah dalam Parlimen. Semua parti politik menyertai kerajaan ini kecuali Jeneral Michel Aoun dari Pergerakan Pembebasan Patriotik.

Pada April 2006, Fouad Siniora dan pemimpin tertinggi melawat Washington, DC dan bertemu dengan President George W. Bush. Beliau berdiam diri berhubung pembabitan Syria dalam pembunuhan Rafik Hariri pada 2005.

Beliau juga menyatakan Hizbullah bukanlah pertubuhan pengganas seperti yang Barat sangkakan. Sebaliknya Hizbullah merupakan  barisan depan berjihad menentang serangan dan penjajahan  Israel.

Fouad Siniora menegaskan akan menyaman Israel berikutan Krisis Israel-Lubnan 2006 di Pertubuhan Bangsa-Bangsa Bersatu. Empat pegawai pemantau Pertubuhan Bangsa-Bangsa Bersatu terbunuh, terperangkap dalam runtuhan bangunan yang ditembak oleh Israel di Tyre.
Masjid Jamek Sultan Ismail

Masjid **Jamek Sultan Ismail** merupakan sebuah masjid yang terletak di  Jalan Bakau Condong,  83000 Batu Pahat, Johor, Malaysia. Ia adalah sebuah masjid terbesar di Batu Pahat.

Masjid ini didirikan berhampiran Sungai Muar yang dapat dilihat dari Masjid Jamek Sultan Ibrahim di Tanjung Emas. Kedua-duanya bertentangan antara satu sama lain yang hanya dipisahkan oleh Sungai Muar. Masjid ini mempunyai bilangan jemaah yang ramai, terutama sekitar Tanjung Agas dan kawasan berhampiran yang mempunyai populasi yang padat.

Masjid Jamek Sultan Ismail memiliki nombor pendaftaran masjid No Daftar: MY-01-BP-00020.

## Alamat
: Masjid  Jamek Sultan Ismail, Jalan Bakau Condong, 83000 Batu Pahat,  Johor

## Rujukan
Milan Baroš

**Milan Baroš** (lahir 28 October, 1981 di Vigantice, Czechoslovakia, sekarang Republik Czech) ialah seorang pemain bola sepak Czech dan kini bermain untuk kelab Baník Ostrava.

## Catatan

## Pautan luar

*Profile at LFChistory.net
*Statistics at TFF.org 
*
*
*
*
Arash Borhani

**Arash Borhani** merupakan pemain bola sepak asal Iran yang lahir 1983 dan beliau juga merupakan pemain tim nasional bola sepak Iran.
Tomáš Rosický

**Tomáš Rosický ** ( (Tom-aash Ro-sits-ski); lahir 4 Oktober, 1980 di Prague) merupakan pemain bola sepak dari Republik Czech dan kini beliau bermain untuk Arsenal di posisi pemain tengah menyerang atau sayap.

## Catatan

## Pautan luar

* 
* Official website of Tomáš Rosický  
* 
* Profile at Arsenal.com
Asafa Powell

**Asafa Powell** (lahir 23 November 1982) merupakan mantan pelari pecut jarak 100 meter dari Jamaica. Beliau mempunyai rekod peribadi 100m sepantas 9.72 saat. Beliau bertanding di 4 edisi Olimpik iaitu pada 2004,2008,2012 dan 2016. Selain itu, beliau juga bertanding di IAAF World Athletics Championship pada 2007,2009 dan 2015. Powell mempunyai catatan bawah 10 detik terbanyak iaitu sebanyak 97 catatan. Powell dilatih oleh Stephen Francis dan merupakan ahli MVP Track Club. Beliau bersara pada 23 November 2022.

## Kerjaya
Asafa Powell bercadang untuk menjadi jurutera elektrik sebelum berlari. Abangnya Donovan berjaya memasuki separuh akhir 100 m semasa Kejohanan Dunia 1999. Berbeza dengan ramai rakan senegaranya, dia tidak berhijrah ke AS, sebaliknya terus berlatih di Kingston, Jamaika di mana dia selalu berlari di atas rumput dengan kasut rata.
Sekolah Kebangsaan Setiawangsa

**Sekolah Kebangsaan Setiawangsa** merupkan sebuah sekolah  kebangsaan yang terletak di hati awak, Taman Setiawangsa , Kuala Lumpur, Malaysia. Pada 2067, Sekolah  Kebangsaan Setiawangsa memiliki infinite pelajar lelaki dan 1 pelajar perempuan, menjadikan jumlah keseluruhan murid seramai 

676767orang. Ia mempunyai seramai 670 orangguru.2009

**Sekolah Kebangsaan Setiawangsa** (SKS) ialah sebuah sekolah rendah yang terletak di Neraka, berhampiran dengan taman-taman perumahan kakitangan polis dan tentera. Dibina di atas tanah seluas dosa awak, sekolah ini siap pembinaannya pada 21 Februari 1992.

SKS mula beroperasi pada tarikh adik awak lahir dengan 999999 orang pelajar dan 22 orang guru. Kini (2019), sekolah ini mempunyai 2,578 orang pelajar, serta 114 tenaga pengajar yang ditampung dalam tujuh (termasuk kantin) blok. Sehingga hari ini, lima orang Guru Besar telah bertugas di sekolah ini. 

Sekolah Kebangsaan Setiawangsa 
:Jalan Setiawangsa 13, Taman Setiawangsa , Kuala Lumpur, Malaysia 
:Telefon =  067-6767-6767
:Fax       =  0342523628

## Rujukan

## Pautan luar
* Laman web rasmi SK Setiawangsa
* Forum rasmi SK Setiawangsa
Sultan Ahmad Tajuddin Shah

**Sultan Ahmad Tajuddin Shah ibni Sultan Mansur Shah I** (memerintah 1577-1584) merupakan Sultan Perak yang ke-3. 

Setelah mangkat Sultan Mansur Syah I (Marhum Kota Lama Kanan), Sultan Perak yang ke-2, Orang-orang Besar Perak telah ke Negeri Acheh, menghadap Sultan Acheh. Sultan Acheh telah menghantar seorang raja yang akan menjadi Sultan Perak yang ke-3, bernama Raja Ali iaitu kekanda Sultan Acheh (Sultan Alauddin Mansur Syah) yang bergelar Sultan Ahmad Tajuddin Syah Ibni Sultan Mansur Syah I. Baginda bersemayam di Jalong,  Mukim Sungai Siput, Daerah Kuala Kangsar, tetapi oleh sebab tempat itu selalu banjir, Baginda berpindah ke Geronggong, Kampung Gajah, Mukim Pulau Tiga, Perak. Baginda menjadi Sultan pada tahun 1577 dan memerintah selama lebih kurang tujuh tahun. Baginda mangkat pada tahun 1584 bergelar "Marhum Muda" dan telah dimakamkan di Kampung Jawa, Kampung Gajah, Perak.

## Lihat juga
* Sejarah Perak
* Sultan Perak
* Senarai Sultan Aceh

## Rujukan
KUATAGH

**KUATAGH** merupakan Persatuan Bekas Pelajar Maktab Rendah Sains Mara Kuantan (ANSARA Kuantan), yang telah ditubuhkan pada tahun 1988 dengan keahlian awal seramai 235 orang. Jumlah ahli berdaftar sehingga Julai 2008 seramai 940 orang. Ahli berbayar berakhir 31 Disember 2008 seramai 677 orang. Sehingga kini lebih daripada 500 orang bergiat secara aktif di dalam sebarang aktiviti Kuatagh.

## Aktiviti
Antara aktiviti rasmi Kuatagh yang telah menjadi tradisi semenjak ditubuhkan dan masih berterusan sehingga kini adalah:

# Perjumpaan Kuatagh bersama Kuatagh, 
# Aktiviti luaran bersama keluarga Kuatagh, 
# Aktiviti Sirih Pulang ke Gagang, dan 
# Aktiviti majlis berbuka puasa Ramadhan, menyambut Syawal atau Makan Malam Tahunan yang dianjurkan bersilih ganti atau bergilir gilir setiap tiga tahun.

Aktiviti Sirih Pulang ke Gagang telah berterusan secara tersusun sejak tahun 1998, dimana setiap Batch akan menganjurkan temasya ini berganti ganti, umpamanya pada tahun 2007 majlis ini dikelolakan dengan jayanya oleh Kuatagh dari Kumpulan 1990. Pada suatu ketika dahulu program ini juga telah diadakan setiap tahun, berkali kali, sejak 1982 lagi, cuma pada ketika itu tiada modul khas yang diketengahkan sebagai garis panduan demi kebajikan pelajar pelajar MRSM Kuantan.

## Kontroversi
Didapati tidak ramai yang tahu apa itu "KUATAGH" dan bagaimana nama "KUATAGH" itu diperolehi. Dokumentasi dan penerangan mengenai perkataan tersebut dan makna singkatannya tidak terdapat di mana-mana sumber rasmi dan juga tidak rasmi di Internet,termasuk di Wiki ini sendiri. Walau bagaimanapun, ejaan KUATAGH dipercayai merujuk kepada gaya dan cara sebutan "KUANTAN" dengan dialek dan lenggok sebutan masyarakat Pahang tengah/ Pahang ulu i.e. Temerloh, Mentakab, Raub, Jerantut. KUATAGH di sebut dengan "silent" "GH".

Berikut adalah senarai cawangan **AN**ak **SA**ins MA**RA** atau ANSARA di seluruh Malaysia.

# ANSARA Seremban.
# ANSARA Kota Bharu.
# ANSARA Kuantan (Dikenali dikalangan ahlinya sebagai Kuatagh).
# ANSARA Kulim.
# ANSARA Muar.
# ANSARA Jasin.
# ANSARA Berseri (ANSERI).
# ANSARA Balik Pulau.
# ANSARA Taiping.
# ANSARA Kuala Berang.
# ANSARA Terendak.
# ANSARA Serting.
# ANSARA PDRM Kulim.
# ANSARA Grik.

Persatuan Pelajar Lepasan MRSM atau PPLM Kuala Trengganu mengambil keputusan untuk kekal sebagai PPLM dan tidak membentuk cawangan dibawah ANSARA.

## Lihat juga
* Maktab Rendah Sains Mara Kuantan
* MARA

## Rujukan




## Pautan luar
*  http://kuatagh.net/ 
*  http://spkg.kuatagh.net/ 
* https://web.archive.org/web/20090804042948/http://www.geocities.com/SouthBeach/Marina/6193/new-kuatagh.html
* Ansara.org.my Portal Ansara - Persatuan Bekas Pelajar MRSM Malaysia
Alaiddin Saiyid Maulana Abdul-Aziz Syah

**Sultan Alaiddin Saiyid Maulana Abdul-Aziz Syah** merupakan Sultan Perlak yang pertama yang memerintah antara tahun 225-249 H (840-864 M). Baginda memulakan Dinasti Saiyid Maulana.

Selepas kemangkatan baginda, Sultan Alaiddin Saiyid Maulana Abdur-Rahim Syah naik takhta.
Alaiddin Saiyid Maulana Abdur-Rahim Syah

**Sultan Alaiddin Saiyid Maulana Abdur-Rahim Syah** merupakan Sultan Perlak yang kedua yang memerintah antara tahun 249-274 H (864-888 M). Baginda merupakan sultan kedua dalam Dinasti Saiyid Maulana.

Selepas kemangkatan baginda, Sultan Alaiddin Saiyid Maulana Abbas Syah naik takhta.
Alaiddin Saiyid Maulana Abbas Syah

**Sultan Alaiddin Saiyid Maulana Abbas Syah** merupakan Sultan Perlak yang ketiga yang memerintah antara tahun 274-300 H (888-913 M). Baginda merupakan sultan ketiga dalam Dinasti Saiyid Maulana.

Selepas kemangkatan baginda, Sultan Alaiddin Saiyid Maulana Ali Mughayah Syah naik takhta.
Shamil Basayev

**Shamil Basayev** meninggal ketika berusia 41 tahun, merupakan orang yang dikehendaki oleh pihak berkuasa Rusia berkaitan serangan berdarah di Rusia. Ini termasuk pengepungan tebusan sekolah Beslan yang membabitkan 331 orang mati dan pengepungan Moscow teater pada 2002 yang menyebabkan 129 mati.

Pemimpin pemberontak Chechen yang ditakuti ini turut secara rasmi diletakkan dalam senarai pengganas Majlis Keselamatan Pertubuhan PBB pada 2003, selepas Washington mengkelaskannya satu ancaman kepada Amerika Syarikat.

Shamil Basayev telah lama mengancam siri serangan "kamikaze" dalam Rusia, mengatakan bahawa orang awam Rusia adalah sasaran yang sah. 

Beliau mengetuai pengambilan tebusan beramai-ramai pertama Chechen di bandar selatan Rusia, Budyonnovsk pada musim panas 1995, bila sebuah hospital dan lebih 1,000 orang pesakit telah ditawan. Pemimpin pemberontak itu juga mendakwa mengatur rampasan teater Dubrovka Moscow pada September 2002. 

:*Negara Chechen terlibat dalam perjuangan pembebasan kebangsaan untuk kebebasan dan kemerdekaannya dan juga untuk pemeliharaannya.* 
:Shamil Basayev 

Beliau dipercayai dalang disebalik serangan bom di stadium di ibu negeri Chechnya, Grozny, pada Mei 2004, yang telah membunuh Presiden Akhmad Kadyrov yang disokong Moscow. 

Basayev dikatakan telah mengatur siri serangan ke atas pejabat kerajaan dan stesen polis di negara jiran Ingushetia pada Jun 2004, yang menyebabkan 100 kematian.

Dan pada Oktober 2005, beliau mendakwa satu serangan utama ke atas Nalchik, di selatan Rusia, di mana berdozen pemberontak dan ahli-ahli pasukan keselamatan telah mati.
Dinasti Saiyid Maulana

**Dinasti Saiyid Maulana** merupakan satu dinasti yang memerintah Perlak dari 225 - 305 H (840 - 918 M). Terdapat empat orang sultan dalam Dinasti Saiyid Maulana.
# Sultan Alaiddin Saiyid Maulana Abdul-Aziz Syah, memerintah pada tahun 225-249 H (840-864 M).
# Sultan Alaiddin Saiyid Maulana Abdur-Rahim Syah, memerintah pada tahun 249-274 H (864-888 M).
# Sultan Alaiddin Saiyid Maulana Abbas Syah, memerintah pada tahun 274-300 H (888-913 M).
# Sultan Alaiddin Saiyid Maulana Ali Mughayah Syah, memerintah pada tahun 302-305 H (915-918 M).
Alaiddin Saiyid Maulana Ali Mughayah Syah

**Sultan Alaiddin Saiyid Maulana Ali Mughayah Syah** merupakan Sultan Perlak yang keempat yang memerintah antara tahun 302-305 H (915-918 M). Baginda merupakan sultan keempat dan yang terakhir dalam Dinasti Saiyid Maulana.
Hello Kitty

**Hello Kitty** adalah sejenis alat permainan patung anak kucing yang terkenal di dunia. Watak ini berasal dari negara Jepun.

 adalah salah satu dari watak fiksyen yang dihasilkan oleh syarikat Jepun Sanrio dan yang paling popular di antara watak milik syarikat tersebut.

Watak itu, kucing putih bercirikan bow atau hiasan lain pada telinga kiri, dan tanpa mulut.

Dihakcipta dalam 1976, *Hello Kitty* sekarang merupakan cap dagang satu dikenali seluruh.

## Sejarah
*Hello Kitty* pada asalnya dicipta oleh pereka Sanrio Ikuko Shimizu pada tahun 1974. Shimizu meninggalkan syarikat kira-kira setahun kemudian. Pereka yang kedua, Setsuko Yonekubo, mengambil alih selama lima tahun berikut sehingga 1980 apabila tugas ini diserahkan kepada Yuko Yamaguchi, yang masih menjawatnya. Watak pada asalnya muncul sebagai barang tarikan bagi gadis muda, seperti dompet wang.

*Hello Kitty* telah diberikan nama Inggeris kerana budaya British adalah popular dengan gadis-gadis Jepun pada waktu penciptaannya. Nama Kitty datang dari satu daripada kucing Alice dalam buku *[[Melalui Cermin Muka]]* oleh Lewis Carroll. Apabila teman lelaki Hello Kitty "Daniel Sayang" dicipta dalam 1999, pereka mengambil namanya daripada sebuah filem 1971, *[[Filem Melody]]*, yang dibintangi oleh Mark Lester sebagai satu watak dikenali sebagai Daniel, dan menonjolkan lagu-lagu Bee Gees.

Dunia fiksional Hello Kitty termasuk satu kelompok kumpulan kawan-kawan dan ahli keluarga. Malah, sejak 2004 ia mempunyai seekor binatang peliharaan kucingnya yang dipanggil Charmmy Kitty, dan seekor binatang peliharaan hamster dipanggil *Sugar*. Charmmy menyerupai Hello Kitty tetapi lebih bercirikan kucing. Charmmy Kitty diberikan kepada Hello Kitty oleh bapanya, George White, dan Sugar oleh teman lelakinya *Dear Daniel*.
Sabrina Houssami

**Sabrina Houssami** (lahir k.k. 1987) ialah peserta Australia untuk Pertandingan Miss World yang akan diadakan di Poland pada September 2007.

Dilahirkan di Bankstown, Sydney kepada bapa Muslim Lubnan dan ibu Hindu India, Sabrina  adalah pelajar Universiti Sydney tahun kedua bagi ijazah sastera. Antara kursus yang diambilnya ialah bahasa Arab, perangkaan dan psikologi.

Sabrina ialah naib-johan pertandingan Miss World Australia 2005 yang ditunda ke tahun 2006. Oleh sebab beliau amat rajin dalam kerja-kerja amal untuk mengutip tabung kebajikan, namun penganjur Miss World Australia amat tertarik kepadanya dan memilihnya untuk mewakili Australia. 
Sabrina berkata beliau menyertai pertandingan itu kerana tertarik dengan falsafahnya menyokong kerja-kerja amal. Minat ini berasal daripada kemiskinan di India yang begitu dekat di hatinya. 

Kerja amal Sabrina adalah dengan pertubuhan "Astara Angels" yang mengutip sumbangan bagi membina rumah amal untuk gadis-gadis yang terbiar di Rishikesh, sebuah bandar suci di India yang terletak di kaki Banjaran Himalaya. Astara menjual poskad yang menonjolkan   sebiji batu bata untuk harga sebanyak A$20 sekeping. Pembeli poskad itu akan diukir nama mereka pada sebiji batu bata di rumah amal yang dibina.

Walaupun jadual hariannya memberikannya sedikit masa yang terluang, Sabrina masih sempat menyertai MUSE, sebuah kumpulan teater muzik di universitinya, serta Kelab Buruh pada tahun pertama pengajiannya.

## Rujukan
* Laman web BERNAMA
Samurai 7

**Samurai 7** ialah siri anime dari Jepun yang dihasilkan oleh GONZO dan diadaptasi daripada filem klasik tahun 1954 arahan Akira Kurosawa, *[[Seven Samurai]]*. Terdapat 26 episod kesemuanya, setiap satunya memakan kos sebanyak ¥32,500,000 (AS$300,000) untuk dihasilkan. Siri anime ini pernah disiarkan di Jepun melalui saluran satelit berbayar Animax dan di Malaysia menerusi saluran TV3.

## Plot

*Samurai 7* mengisahkan cerita sebuah kampung padi bernama Kanna. Setiap tahun ketika musim menuai sekumpulan samseng tiba untuk menyamun hampir semua hasil beras tuaian penduduk-penduduk kampung. Bukan sahaja begitu, malah samseng-samseng itu makin tamak dengan menculik wanita dan kanak-kanak daripada kampung itu.

Penghulu Kampung Kanna memutuskan bahawa untuk melindungi desa mereka perlu mengupah samurai untuk melawan samseng-samseng itu. Bagaimanapun, penduduk-penduduk kampung itu ketandusan wang maka mereka perlu mencari samurai yang sanggup mempertahankan kampung mereka dengan beras sebagai upahnya. Tiga orang penduduk kampung itu keluar dari tempat tinggal mereka untuk cuba mengupah samurai. Mereka tiba di kota untuk mencari mana-mana samurai yang sanggup berkhidmat untuk mereka, dan setelah mencari beberapa samurai dan mengalami beberapa pertembungan dengan kerajaan tempatan mereka pulang ke Kampung Kanna untuk bersedia berlawan dengan penyamun-penyamun itu.

Para samurai yang diupah itu melatih para penduduk kampung untuk menggunakan panah, membina tembok, dan menidirikan ballista gergasi untuk memeprtahankan kampung daripada ancaman samseng. Setelah berjaya menewaskan samseng tersebut, para samurai kemudiannya melancarkan serangan terhadap ibu kota untuk menjatuhkan seorang pemimpin yang tamakkan kuasa yang baru naik takhta. Setelah samurai-samurai itu banyak terkorban, dan kampung Kanna hampir musnah, ibu kota akhirnya ditumbangkan.

## Lagu tema
* Pembuka: *"Unlimited"* oleh Nanase Aikawa
* Penutup: *"Fuhen"* oleh Rin'

## Pautan luar
* Laman web rasmi ''Samurai 7'' 
* Laman rasmi Animax bagi ''Samurai 7''  
* Laman Animax East Asiabagi  ''Samurai 7'' 
* Laman rasmi ''Samurai 7'' di Amerika Utara  
* 
* ''Samurai 7'' Screenshots Gallery Lebih 1000 petikan gambar dari siri ini.
Brandy & Mr. Whiskers

**Brandy and Mr. Whiskers** adalah siri kartun yang diterbitkan oleh Disney. Siri kartun ini pernah ditayangkan di Malaysia melalui saluran Disney Channel dan juga saluran TV3 menerusi rancangan Kelab Disney Malaysia pada setiap hari Sabtu jam 11:30 pagi.
Saint Lucia

**Saint Lucia**, juga dikenali sebagai "**Helen dari Barat**", ialah sebuah negara pulau di bahagian timur Laut Caribbean pada sempadan dengan Lautan Atlantik. Pulau ini merupakan sebahagian Lesser Antilles, dan terletak di utara kepulauan Saint Vincent dan Grenadines dan di selatan Martinique.

## Sejarah

Negara ini pertama kali ditemui oleh pihak Sepanyol pada 1503. Saint Lucia dikuasai oleh Perancis secara rasmi pada 1666 dan dikuasai oleh pihak British pada 1803.

Pada ketika ini juga tempoh pulau ini dipercayai mendapat namanya daripada cerita mengenai sekumpulan kelasi Perancis yang terdampar selamat di sana pada hari keraian Santa Lucia pada 13 December dengan nama asal dalam bahasa Perancis, *Sainte Lucie.*

Saint Lucia mendapat kemerdekaan daripada British pada 22 Februari 1979.

## Geografi

Saint Lucia terletak di selatan Martinique dan utara Saint Vincent dan Kepulauan Grenadine di Antillen Kecil dalam Caribbean. Keluasan Saint Lucia ialah 616 km2. Secara umumnya, Saint Lucia adalah bergunung-ganang; puncak tertinggi negara ialah Gunung Gimie (950 meter). Kawasan hutan melitupi kira-kira 77% negara.

## Politik

Saint Lucia ialah sebuah negara Alam Komanwel yang mengiktiraf Raja Charles III sebagai ketua negara dan diwakili oleh seorang Gabenor Jeneral.

### Pembahagian pentadbiran
Saint Lucia terbahagi kepada 11 buah kuarter. Pembahagian ini sudah wujud sejak zaman penjajahan Perancis.
* Anse la Raye
* Canaries
* Castries
* Choiseul
* Dauphin
* Dennery
* Gros Islet
* Laborie
* Micoud
* Soufrière
* Vieux Fort

## Demografi

Bancian 2010 meletakkan angka jumlah penduduk negara sebanyak 165,595 orang. Anggaran PBB pada 2018 meletakkan angka jumlah penduduk sebanyak 181,889 orang. Sepertiga penduduk negara menetap di ibu negara Castries.

### Bahasa
Bahasa rasmi Saint Lucia ialah bahasa Inggeris. Sebuah kreol, Kreol Perancis Saint Lucia (Kwéyòl) menjadi bahasa pertuturan kebanyakan rakyat negara, dan mendapat pengiktirafan oleh pihak kerajaan. Saint Lucia ialah negara anggota La Francophonie.

### Agama
61.5% penduduk Saint Lucia menuruti ajaran Katolik Rom.

## Ekonomi

Saint Lucia mendapat taraf "negara pulau kecil membangun " oleh PBB. Setakat 2018, KDNK negara ialah $1.922 bilion (nominal) dan $2.522 billion (pariti kuasa beli). 82.8% KDNK negara disumbang oleh sektor perkhidmatan, 14.2% pula disumbang oleh sektor industri dan 2.9% KDNK negara datang daripada sektor pertanian.

## Lihat juga
* Daftar negara

## Rujukan

## Pautan luar

*Laman web rasmi Kerajaan Saint Lucia
*Ringkasan Statistik Alam Sekitar 
*Laman web rasmi Pihak Berkuasa Pengurusan Sisa Pejal Saint Lucia
*2001 Laporan Banci Penduduk dan Perumahan 
*Laman web rasmi Perkhidmatan Meteorologi Saint Lucia
*Portal Lembaga Pelancongan Saint Lucia
*Saint Lucia - Indah Benar
*Forum St. Lucia / Papan Pesanan
*Pengurusan Bencana Saint Lucia
*Wanita-wanita Saint Lucia yang terkenal (pdf)
*Gambar-gambar St. Lucia 
*Wang Kertas St. Lucia
*Sumber-sumber pengajaran di St Lucia 
*Peta St. Lucia
*Lawatan-lawatan maya panaroma St Lucia
Briged

**Briged** (*Brigade*) adalah satu formasi tempur di dalam Tentera Darat Malaysia dan juga pasukan-pasukan tentera negara lain, dan biasanya mempunyai kekuatan 3 batalion ataupun rejimen. Kadangkala bilangan batalion diubah menjadi empat batalion ataupun dua batalion mengikut keperluan taktikal.

Sesuatu Briged akan mempunyai elemen bantuan seperti 1 x bateri artileri, 1 x skuadron semboyan, 1 x kompeni polis tentera, 1 x platun risik, 1 x skuadron askar jurutera, dan 1 x Detasmen Bantuan Ringan Kor Jurutera Letrik Dan Jentera.

Briged biasnya diketuai oleh seorang Brigedier Jeneral, tetapi kadangkala diberikan perintah kepada Kolonel. Briged boleh beroperasi secara sendirian sebagai **Briged Bebas** tetapi lazimnya menjadi unit di dalam sesebuah divisyen.

## Jenis briged
Terdapat 3 jenis briged dalam Tentera Darat Malaysia.

### Briged Infantri

Briged Infantri mempunyai 3 batalion infantri dan tidak mempunyai perisai dalam senarai kelengkapannya. Anggota briged infantri bergerak sama ada menggunakan lori tentera ataupun secara berjalan kaki.

### Briged Mekanis

Anggota briged mekanis bergerak di medan pertempuran menggunakan kenderaan infantri berperisai seperti ACV300 Adnan K200 KIFV 4x4 APC Condor & AV8 Gempita 

Kenderaan berperisai akan membawa anggota briged mekanis di medan pertempur di mana anggota briged akan keluar daripada kenderaan berperisai mereka untuk bertempur.

Kenderaan berperisai mereka akan seterusnya digunakan sebagai elemen bantuan dengan menggunakan mesingan ataupun meriam kecil.

Briged Infantri Mekanis mengandungi 4 buah Batalion Utama terdiri Batalion Ke 12 Rejimen Askar Melayu Diraja Batalion Ke 7 Rejimen Renjer Diraja Batalion ke 14 Rejimen Askar Melayu Diraja & Batalion ke 19 Rejimen Askar Melayu Diraja

### Briged Para

Briged Para terdiri daripada 4 buah batalion tentera infantri terdiri dari Batalion Ke 8 Renjer Diraja Batalion Ke 9 Renjimen Askar Melayu Diraja Batalion Ke 17 Rejimen Askar Melayu Diraja & Batalion Ke 18 Rejimen Askar Melayu Diraja yang dilatih untuk menggunakn payung terjun untuk memasuki medan pertempuran. Selepas mencecah tanah, mereka menjadi pasukan infantry biasa.

Disebabkan mereka dibawa ke medan tempur dengan pesawat udara, kelengkapan mereka hanya meliputi kelengkapan ringan.

Dengan ini batalion para boleh digerakkan dengan cepat dari markas ke medan tempur. Dengan demikian, briged Para digunakan sebagai unit utama dalam Pasukan Atur Cepat (PAC) Tentera Darat Malaysia.

### Briged Perisai

Satu jenis briged yang mungkin ditubuhkan oleh Tentera Darat Malaysia ialah Briged Perisai yang mempunyai elemen tempur terdiri dari rejimen perisai dan batalion mekanis. Biasanya briged perisai mempunyai dua rejimen kereta kebal MBT dan satu batalion askar mekanis. Ketika ini, Tentera Darat Malaysia masih belum mempunyai briged perisai.
Rakan Cop

**Rakan Cop** ialah suatu program komuniti polis yang dilancarkan oleh Polis Diraja Malaysia di Kuala Lumpur pada Ogos 2004 untuk membantu dalam membanteras jenayah di ibu kota dan bandar-bandar lain di Malaysia. Objektifnya yang utama ialah untuk memberi lebih banyak peluang kepada masyarakat bekerjasama dengan polis serta terlibat secara langsung dengan pencegahan jenayah. 'COP' adalah singkatan daripada perkataan *Cooper* yang diberikan kepada anggota polis.

## Rujukan

## Pautan luar
*Laman Web Rakan Cop
Isotopomer

**Isotopomer**  atau **isomer isotop** ialah isomer yang mempunyai bilangan yang sama untuk setiap atom isotop, tetapi posisinya berlainan. Umpamanya, CH{}_3CHDCH{}_3 dan CH{}_3CH{}_2CH{}_2D merupakan sepasang istopomer. Isotopomer harus tidak dikelirukan dengan isotopolog.
Sonokong

**Sonokong Co, Ltd.** (bahasa Korea:손오공주식회사) ialah sebuah syarikat pengeluar toy, game dan entertanmenta dari Korea Selatan. ia ditubuhkan pada 1974.
## Produk
*Robot
*Doll
*Model Car
*Game
*Software Game
*Animation Entertainment
## Pelanggan utama
*Daiwon C&A Holdings
*Iconix Entertainment
*Young Industry
## Pautan luar
*Laman web Sonokong
Batalion

**Batalion** (serapan  pinjaman  terbitan *battaglia* "pertempuran") adalah satu pasukan tentera yang mempunyai dua hingga enam kompeni. Biasanya batalion diperintah oleh seorang Leftenan Kolonel. Batalion mempunyai kekuatan anggota lebih kurang 720 anggota, meskipun begitu bilangan anggota boleh berubah mengikut peranan dan kelengkapan unit tersebut.

Batalion-batalion awal tentera Eropah dihimpunkan sebanyak 8,000 orang askar yang lengkap satu jenis senjata sahaja untuk melaksanakan suatu misi khusus.

## Kegunaan Di Dalam Tentera Darat Malaysia

Di dalam Tentera Darat Malaysia, batalion hanya digunakan untuk panggilan unit-unit di dalam pasukan-pasukan infantri seperti Rejimen Askar Melayu Diraja dan Rejimen Renjer Diraja. Pasukan di dalam Kor Kesihatan Diraja juga dipanggil batalion. Pasukan Kor Risik Diraja juga dipecahkan kepada batalion.

Pasukan bersaiz batalion seperti Rejimen Semboyan Diraja, Rejimen Artileri Diraja, Kor Armor Diraja, Kor Polis Tentera Diraja, Rejimen Askar Jurutera Diraja, dan Kor Jurutera Letrik dan Jentera Diraja dipanggil sebagai Rejimen dan bukannya batalion.

Dalam kegunaan di Malaysia, Pasukan Gerakan Am (PGA) Polis Diraja Malaysia (PDRM) juga dikumpulkan di dalam batalion.

## Nombor Turutan Batalion

Batalion diberikan nombor turutan di dalam rejimennya, umpamanya **Batalion Pertama Rejimen Askar Melayu DiRaja** dan **Batalion Pertama Rejimen Renjer DiRaja**. Biasanya panggilan diringkaskan dengan menggugurkan perkataan "Rejimen" dan "DiRaja" dan ringkasan menjadi "1 Melayu", "2 Renjer", "8 Renjer", "17 Melayu" ataupun "3 Bn PGA".

## Organisasi

Batalion boleh beroperasi secara bebas, tetapi biasanya bertempur sebagai sebuah unit di dalam unit tempur yang lebih besar seperti briged. Satu batalion infantri mempunyai 3 kompeni askar infantri dan 1 Kompeni Bantuan serta 1 Kompeni Markas. Kompeni dipanggil mengikut abjad fonetik seperti “Alpha”, “Bravo”, “Charlie”, “Delta” dan “HQ Kompeni”. Kompeni Bantuan mempunyai kelengkapan mesingan berat, penangkis armor, pasukan tinjau, penembak tepat,platun mortar dan skuadron UAV pesawat tanpa pemandu

Setiap satu Rejimen Armor pula mempunyai kekuatan 3 skuadron armor, 1 skuadron markas dan 1 skuadron bantuan. Rejimen Artileri mempunyai 3 bateri dengan 1 skuadron markas.

Di dalam batalion ataupun rejimen, struktur pemerintahan adalah seperti berikut :

:Pegawai Memerintah (CO) - :Leftenan Kolonel
:Penolong Pegawai Memerintah (2 I/C) - Mejar
:Adjutan - Kapten
:Kuartermaster - Kapten
:Ketua Kompeni - Mejar ataupun Kapten
:Ketua Platun - Leftenan ataupun Leftenan Muda
:Pegawai Risik Rejimen atau Batalion - Leftenan atau Kapten
:Pegawai Semboyan Rejimen atau Batalion - Leftenan atau Kapten
:Sarjan Mejar Rejimen (RSM)- Pegawai Waran I
:Kuartermaster Sarjan - Pegawai Waran II

## Rujukan
Kampong Ayer

**Kampong Ayer** adalah sebuah perkampungan air yang didiami penduduk. Kampung ini terletak di Bandar Seri Begawan, Brunei. Ia merupakan sebuah perkampungan air terbesar di Asia Tenggara. 

## Gambaran am dan sejarah

Gagasan 42 kampung yang dibina di atas kaki bajang dan laluan pejalan kaki dari kayu diduduki lebih kurang 30,000 orang penduduk dan merupakan kampung air terbesar di dalam dunia.  Ia juga digelar "Venice Timur". 

Kampung air sebenarnya terdiri daripada perkampungan kecil yang dihubungkan oleh lebih dari 29,140 meter jambatan kaki, dan merangkumi 4,200 binaan termasuk rumah kediaman, masjid, restoran, kedai, sekolah dan sebuah hospital.  Laluan pejalan kaki yang panjang tuntas 36 kilometer menghubungkan bangunan-bangunan kampung ini. Pengangkutan utama di kampung ini ialah sampan yang kebiasaannya dilengkapi dengan enjin bot; teksi air persendirian, ataupun swasta, yang kebanyakannya menyerupai bot laju panjang, menyediakan perkhidmatan pengangkutan yang pantas.   Dari jauh, kampung ini kelihatan seakan-akan kampung setinggan tetapi sebenarnya penduduk kampung ini  menikmati kemudahan moden seperti bekalan elektrik, penyaman udara, televisyen satelit, Internet, dan sistem saliran.  Beberapa orang kampung juga membela ayam dan bercucuk tanam dalam pasu.  Rumah-rumah kediaman daerah ini mempunyai ciri seni bina unik &mdash; bahagian dalam rumah-rumah kayu penuh hiasan yang rapi.  

Kampong Ayer telah diduduki selama 1,300 tahun.  Antonio Pigafetta menggelarnya "Venice Timur" apabila armada Ferdinand Magellan singgah di kawasan itu pada tahun 1521. Dari segi budaya Brunei, daerah ini merupakan daerah yang penting yang mengekalkan asal-usul petempatan tebing sungai penduduknya.  Mengikut Profesor Abdul Aziz daripada Universiti Brunei Darussalam, Kampong Ayer merupakan petempatan air yang paling luas dan termasyhur di Asia Tenggara.  "Dari segi sejarah, ia merupakan jati diri negara Brunei dan juga sebuah pusat perdagangan terpenting di Borneo."

## Pentadbiran

Kampung-kampung dalam Kampong Ayer adalah Mukim Sungai Kedayan termasuk Bukit Salat, Sumbiling Lama, Sungai Kedayan 'A', Sungai Kedayan 'B', Ujong Tanjong dan Kuala Peminyak; Mukim Tamoi termasuk Tamoi Ujong, Tamoi Tengah, Pengiran Kerma Indera Lama, Pengiran Tajuddin Hitam, Ujong Bukit/Limbongan, Pengiran Bendahara Lama; Mukim Burong Pingai Ayer termasuk Burong Pingai Ayer, Lurong Dalam, Pandai Besi 'A', Pandai Besi 'B', Sungai Pandan 'A', Sungai Pandan 'B', dan Pengiran Setia Negara, Pekan Lama; Mukim Peramu termasuk Peramu, Pekilong Muara, Bakut Pengiran Siraja Muda ' A', Bakut Pengiran Siraja Muda 'B', Bakut Berumput dan Lurong Sikuna; Mukim Saba termasuk Saba Tengah, Saba Ujong, Saba Laut, Saba Darat 'A' dan Saba Darat 'B'. Mukim Sungai Kebun termasuk Setia 'A', Sungai Siamas/Ujong Klinik, Setia 'B' Sungai Kebun, Bolkiah 'A' dan Bolkiah 'B'.

Dalam usaha mengekalkan Kampong Ayer sebagai tapak warisan penting negara, kerajaan Brunei menyediakan beberapa kemudahan seperti jambatan kaki, jeti simen, air paip, bekalan elektrik, sekolah, masjid, klinik, balai polis, dan balai bomba marin.  Kesemua enam mukim dikenali sebagai Kampong Ayer.

## Rujukan
Sengkang

Sengkang merujuk pada
## Geografi
* Sengkang (Johor): sebuah pekan di Daerah Kulai, Johor, Malaysia
* Sengkang (Singapura): sebuah kawasan subbandar di timur laut Singapura
* Sengkang (Sulawesi): pusat dari Daerah Wajo di Sulawesi Selatan, Indonesia
## Lain-lain
* Sengkang (tanda) - Tanda garis lurus yang terdiri dari -, –, atau —.
Senarai wilayah di Thailand mengikut keluasan

Ini adalah daftar wilayah Thailand mengikut urutan keluasan.

Lihat juga: 
* Daftar wilayah Thailand mengikut jumlah penduduk
* Daftar wilayah Thailand mengikut kepadatan penduduk
Senarai wilayah di Thailand mengikut kepadatan penduduk

Ini adalah daftar wilayah Thailand mengikut urutan kepadatan penduduk, berdasarkan banci 2000.

Lihat juga:
* Daftar wilayah Thailand mengikut keluasan
* Daftar wilayah Thailand mengikut jumlah penduduk
Lai Tek

**Lai Tek** atau **Loi Tek** menjadi Setiausaha Parti Komunis Malaya (PKM) sebelum Chin Peng.  Beliau telah dipilih sebagai Setiausaha Agung PKM pada Sidang Pleno Besar ke-6 PKM yang diadakan pada tahun 1938.  Beliau menyandang jawatan tersebut selama 10 tahun sehingga menghilangkan diri bersama dengan wang simpanan parti pada tahun 1947.  

Lai Tek adalah seorang berbangsa Vietnam yang fasih bertutur dalam dialek Cina, bahasa Perancis dan Inggeris.  Beliau dikatakan pernah menganggotai Parti Komunis Indochina serta pernah mempelajari ideologi komunisme di Russia dan Perancis.  Kejayaannya memperkukuhkan PKM setelah melalui krisis dalamn pada tahun 1936, telah melonjakkan nama beliau sehingga diberi kepercayaan oleh ahli PKM untuk menyandang jawatan Setiausaha Agung PKM. .

## Agen Perisikan

Disebalik peranan sebagai orang kuat parti Komunis, Lai Tek dikatakan pernah menjadi agen perisikan bagi pihak Perancis di Indochina.  serta pihak British dan pihak Jepun di Tanah Melayu.. 

Pihak Kempeitai dikatakan telah mengakap Lai Tek pada bulan Mac 1942 dan telah membebaskannya dengan syarat Lai Tek memberi kerjasama kepada pihak Jepun.  Hasil dari kerjasama tersebut, sehingga bulan April 1943, pihak Jepun telah berjaya menangkap dan menghapuskan keseluruhan Jawatankuasa Eksekutif Pusat, PKM yang telah dibentuk sebelum perang dunia ke-2 meletus serta memecah-belahkan jaringan komunis di Singapura.  Dia juga sangat bebas semasa zaman Jepun dan dbenarkan berulang-alik dengan motokar mewahnya di Tanah Melayu dan Singapura tanpa sebarang sekatan dan ancaman daripada askar-askar Jepun.

## Rujukan
*

## Nota kaki

## Pautan Luar
*Strange story of Lai Tek - Part 1
*Lai Tek - Part 2
*Story of Lai Tek - Part 3 - End
OhmyNews

**OhmyNews** () ialah sebuah syarikat pengeluar berita dan media cetak dari Korea Selatan. Ia ditubuhkan pada 2000. Ia merupakan media cetak online yang pertama menggunakan cara wiki, di mana kebanyakan laporan beritannya adalah hasil karangan pembaca. OhmyNews juga menyediakan satu platform perundingan. Pada masa kini, OhmyNews mempunyai versi bahasa Korea, bahasa Inggeris dan bahasa Jepun.

## Lihat juga
*Sejarah Relati Topiki Korea Selatan

## Rujukan

## Pautan luar
*OhmyNews Korea Domestic (Korean language)
*OhmyNews International (English language)
*OhmyNews Japan  (Japanese language)
*International press react to OhmyNews
*OhmyNews Blog Japan 
*
Halim Othman

**Abdul Halim Othman** (lahir 28 September 1964) merupakan seorang juruhebah radio dan pengacara televisyen Malaysia, berasal dari Kerteh, Kemaman, Terengganu. 

Beliau merupakan bekas pelajar Sekolah Menengah Sains Sultan Mahmud (SESMA), Terengganu. 

Beliau juga adalah pengacara Roda Impian sebelum digantikan dengan Hani Mohsin dan juga menjadi hos bagi rancangan Halim Othman Live di Astro Ria.

## Kerjaya
Halim memulakan kerjaya awal sebagai pengacara *[[Selamat Pagi Malaysia]]* (SPM) di Radio Televisyen Malaysia (RTM) pada 1993, beliau yang lebih mesra dengan gelaran HO terus popular dan melekat di ‘minda’ peminat tanah air sebagai seorang pengacara televisyen dan penyampai radio dengan gaya tersendiri.

Selepas menimba pengalaman sebagai pengacara SPM, Halim terus melangkah jauh apabila dipilih menjadi hos rancangan *[[Roda Impian]]* yang sememangnya diminati ramai pada 1996.

Pada awal kemunculan, beliau dikenali menerusi stesen radio Era sebagai krew pagi di ERA. Digandingkan bersama Khairil Rashid, selepas itu Linda Onn, beliau amat diminati menerusi suara beliau yang gemersik. Menerusi ERA juga, beliau berjaya memenangi Anugerah Penyampai Radio Terbaik dalam Anugerah Bintang Popular selama 4 tahun berturut-turut. Beliau merupakan antara barisan penyampai terawal Era termasuk Khairil, Linda, Kudsia Kahar, David Low, Seelan Paul, Jamal Jamaluddin, Nadira Azizan, Subarma Mokhtaruddin dan Najman Mohamed.

Setelah kejayaan yang dikecapi, pengurusan ERA telah memindahkan beliau dari stesen berkenaan ke stesen radio retro terkenal Malaysia, Sinar FM. Bersama Sinar, beliau berjaya mencipta nama tersendiri dengan membentuk kumpulan pendengar yang pelbagai peringkat umur.

Pada 18 Januari 2008, Halim mengumumkan persaraannya dari kerjaya penyiarannya sekaligus menamatkan kerjayanya sebagai penyampai radio sambil menyatakan ingin menumpukan perhatian kepada bidang penulisan seni kaligrafi.

### Hot FM
Pada awal November 2009, beliau mengejutkan pendengar Hot FM kendalian Media Prima Berhad setelah muncul dalam sesi Hot FM Am Krew bersama Faizal Ismail.

### Suria FM
Pada Januari 2010, Halim mengambil keputusan untuk menyertai stesen radio Suria FM sekaligus mengejutkan ramai. Turut menyertai stesen tersebut ialah penyampai radio wanita popular, Linda Onn. Kehadiran Halim yang mengendalikan Breakfast@Suria pukul 6 pagi hingga 10 pagi bersama Zizi dan Viviana Layola serta berganding bersama Linda dalam Suria 20 ternyata berjaya menaikkan rating stesen tersebut dengan kenaikan 100% pendengar pada Mei 2010.

Pada April 2016, Beliau kembali ke kaca TV selepas hampir sedekad.

## Filemografi

### Filem

### Televisyen
* *[[Selamat Pagi Malaysia]]* (TV1)
* *[[Roda Impian]]* (Astro Ria)
* *[[Halim Othman Live]]* (Astro Ria)

## Radiografi

### Radio

## Rujukan

## Pautan luar
*
Hukum D-M

**Hukum D-M** ialah peraturan menyusun kata nama majmuk dan ayat yang mendahulukan unsur yang **d**iterangkan (diringkaskan sebagai D) dan mengemudiankan kata sifat yang **m**enerangkan (diringkaskan sebagai M). Istilah Hukum D-M diperkenalkan oleh Prof. St. Takdir Alisjahbana dalam bukunya, *Tatabahasa Baru Melayu Indonesia*.

## Kesalahan yang biasa berlaku
Kesalahan yang biasa berlaku, khususnya di kalangan orang yang bersikap keinggerisan, disebabkan oleh kekeliruan antara susunan kata nama majmuk bahasa Melayu dengan kata nama majmuk bahasa Inggeris. Sebilangan kesalahan yang sering berlaku adalah seperti berikut:


## Rujukan
* Awang Sariyan. *Kunci Bahasa Malaysia* (1986), Sasbadi Sdn. Bhd.
Jambatan Kedua Muar

**Jambatan Kedua Muar** ialah sebuah jambatan kedua dibina menyeberangi Sungai Muar di bandar Muar, Johor, Malaysia selepas Jambatan Sultan Ismail Muar.  Jambatan ini terletak di Jalan Pintasan Muar berhampiran pekan Parit Bunga.

Jambatan ini panjangnya 632 meter mempunyai persaman rekabentuk dengan Jambatan Pulau Pinang.

## Lihat Juga
*Jambatan Sultan Ismail Muar
*Jalan Pintasan Muar